100%-ով Սեդրակ Սարոյանին է պատկանում 2013թ. հիմնադրված «Ս. Սարոյան եղբայրներ» ՍՊԸ-ն: Ընկերությունը հաշվառված է Էջմիածնում: Այժմ գործունեությունը ժամանակավորապես դադարեցված է, սակայն հարկային մարմնից տեղեկանում ենք, որ ընկերությունը զբաղվում է մանրածախ առևտրով: «Ս. Սարոյան եղբայրներ» ՍՊԸ-ի տնօրենը պատգամավորի ավագ որդին է՝ Զարզանդ Սարոյանը: 2010թ. հենց նա է հիմնադրել ու տնօրինում իր անունով ընկերությունը՝ «Զարզանդ Սարոյան» ՍՊԸ-ն: Այս ընկերությունն էլ զբաղվում է գովազդային վահանակների տեղադրմամբ: Սեդրակ Սարոյանի որդիներն իրենց անուններով ունեն նաև ԱՁ-ներ, որոնց միջոցով զբաղվում են մանրածախ առևտրով: Որդին՝ Զարզանդ Սարոյանը, 2011թ. ունեցել է 11,880,000 դրամ եկամուտ: Նույն թվականին, նույն գումարի չափով գնել է BMW X6 5.0 IX մակնիշի ավտոմեքենա: Էջմիածին քաղաքում և հարակից գյուղերում Սարոյաններն ունեն նաև հողամասեր, սակայն դրանք վերջիններիս անունով չեն: